Brigadier met kriminele rekord werk steeds vir polisie | Maroela Media
Brigadier met kriminele rekord werk steeds vir polisie
'n Polisiebrigadier wat in 'n sekuriteitsklaringsdebakel gewikkel is en later by die polisie aangesluit het nadat sy aan diefstal skuldig bevind is, is nog steeds in diens van die Suid-Afrikaanse Polisiediens, het LP's Dinsdag gehoor.
Khehla Sitole, nasionale polisiekommissaris, het aan die parlementêre portefeuljekomitee oor polisie gesê misdaadintelligensie brig. Leonora Phetlhe is geskors, maar sy daag dié besluit.
"Sy is nie afgedank nie. Die proses is nog nie afgehandel nie," het Sitole gesê. "Die ondersoek is in 'n gevorderde stadium en die dossier is by vervolging. Die proses duur voort. Sy het 'n brief van haar skorsing tydens haar verlof ontvang. Toe sy ná haar vakansie teruggekeer het, het sy die skorsing op tegniese besonderhede gedaag."
LP's was nie beïndruk toe hulle wou weet waarom iemand met 'n kriminele rekord in die eerste plek toegelaat is in die polisiediens nie.
Bonang Mgwenya, adjunk- nasionale kommissaris vir menslikehulpbronnebestuur, het 'n gebrek aan tegnologie beskuldig oor die feit dat Phethle aanvanklik in diens geneem is. "Toe die kwessie aangeroer is, het ons na die rekords gekyk. Ons het bevind dat sy inderdaad in 1997 skuldig bevind is. Toe sy aangestel is, het die stelsel dit nie in daardie stadium aangedui nie. Sy is twee jaar ná die skuldigbevinding aangestel. In daardie stadium was ons stelsels nog nie gevorderd nie. Ons het nou 'n aantal stelsels in plek."
Mgwenya en Sitole het gesê hulle sal die komitee later inlig oor Phethle se lot.
Dit het verlede jaar in dieselfde komitee aan die lig gekom dat Phethle na bewering die sekuriteitsklaring van waarnemende misdaadintelligensiebaas Pat Mokushane vervals het.
Sitole en sy span het LP's laat weet van 'n agterstand wat betref sekuriteitsklarings van misdaadintelligensiebeamptes – iets wat hulle benodig om vertroulike dokumente te kan hanteer. Van die 51 misdaadintelligensiebeamptes in die bestuur wat ondersoek is, het 29 klaring, terwyl die sertifikate vir 22 ander nog geprosesseer word.
Landboudepartement het wet oortree, sê OB
Brits-hof is bevoeg om Mooinooi-moordsaak aan te hoor
Dit is n sopstorie.
In die 80′ was die tegnologie reeds beskikbaar dat niemand deur die net geglip het nie.
Dit is dalk nader aan die waarheid om te sê die kapasitieit is nie beskikbaar nie.
Of n krimenele rekord of ek kannie lees nie of ek is lui ….take your pick !
Dit neem 20 jaar om min of meer met stelsels op datum te kom. Nog 20 jaar?
Dis n blatante LIEG!!!!!!! INGESLUIT DIE POLISIE was en is dit veronderstel om onmointlik te wees dat iemand met so n rekord nie blootgestel word tydens indiens nemeing nie. Maae hey… dis SA en ANC LEGACY om so krimineel en korup moontlik te wees vir n aanstelling. Immagine die res van die kaders se rekords….!!!!!!